title: Kommissionens henstilling (EU) 2022/495 af 25. marts 2022 om overvågning af forekomsten af furan og alkylfuraner i fødevarer

text:
               28.3.2022

               DA

               Den Europæiske Unions Tidende

               L 100/60

      KOMMISSIONENS HENSTILLING (EU) 2022/495
      af 25. marts 2022
      om overvågning af forekomsten af furan og alkylfuraner i fødevarer
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde, særlig artikel 292, og
      ud fra følgende betragtninger:

                  (1)

                  Furan og alkylfuraner, som også omfatter methylfuraner som 2-methylfuran, 3-methylfuran og 2,5-dimethylfuran, er procesforurenende stoffer, der dannes i fødevarer under termisk forarbejdning.

                  (2)

                  Den Europæiske Fødevaresikkerhedsautoritets (EFSA's) Ekspertpanel for Forurenende Stoffer i Fødevarekæden vedtog i 2017 en videnskabelig udtalelse om de risici, som forekomsten af furan og methylfuraner i fødevarer udgør for folkesundheden (1). Den konkluderede, at de nuværende niveauer for eksponering for furan giver anledning til sundhedsmæssige betænkeligheder. Hvad angår methylfuraner blev det i udtalelsen konkluderet, at de kan øge den samlede eksponering for furan og alkylfuraner betydeligt og dermed øge de sundhedsmæssige bekymringer. Da der imidlertid mangler data om tilstedeværelsen af methylfuraner i fødevarer, anbefalede EFSA at udarbejde yderligere data på dette område. Det er navnlig rapporteret, at furan og alkylfuraner forekommer i kaffe, babymad på dåse, spiseklar suppe, kartoffelchips, frugtsaft, morgenmadscerealier, kiks og knækbrød.

                  (3)

                  2-methylfuran og 3-methylfuran kan kvantificeres pålideligt ved hjælp af de analysemetoder, der er til rådighed på nuværende tidspunkt, mens der er behov for en yderligere indsats for at foretage en pålidelig analyse af 2,5-dimethylfuran. Hvis den anvendte analysemetode tillader det, vil det imidlertid være hensigtsmæssigt at analysere og kvantificere 2,5-dimethylfuran og indberette dataene.

                  (4)

                  Desuden har den videnskabelige litteratur for nylig peget på tilstedeværelsen af forurenende stoffer i fødevarer relateret til andre alkylfuraner end methylfuraner såsom 2-pentylfuran og 2-ethylfuran. Det vil derfor være hensigtsmæssigt at analysere og kvantificere sådanne yderligere (ikke-methylfuraner) alkylfuraner, forudsat at analysemetoden er pålidelig til dette formål.

                  (5)

                  Resultaterne af overvågningen af furan og alkylfuraner skal være pålidelige og sammenlignelige. Der bør derfor gives instrukser om kriterier for prøveudtagning og analytisk ydeevne.

                  (6)

                  EFSA har mandat fra Europa-Kommissionen til at indsamle alle tilgængelige data om forekomsten af kemiske forurenende stoffer i fødevarer og foder. Disse data anvendes i EFSA's videnskabelige udtalelser og rapporter om forurenende stoffer i fødevarer og foder.

                  (7)

                  Det bør derfor anbefales, at furan og alkylfuraner i fødevarer overvåges, og at dataene indberettes til EFSA —

            VEDTAGET DENNE HENSTILLING:

                  1.

                  Medlemsstaterne bør med aktiv inddragelse af fødevarevirksomhedslederne overvåge furan, 2-methylfuran og 3-methylfuran i fødevarer, navnlig i kaffe, babymad på dåse (herunder babymad i beholdere, tuber og poser), spiseklar suppe, kartoffelchips, frugtsaft, morgenmadscerealier, kiks og knækbrød.

                  2.

                  For at sikre, at prøverne er repræsentative, bør medlemsstaterne følge prøveudtagningsprocedurerne i del B i bilaget til Kommissionens forordning (EF) nr. 333/2007 (2). Fødevarevirksomhedslederne bør også anvende denne prøveudtagningsprocedure eller en tilsvarende prøveudtagningsprocedure for at sikre, at prøven er repræsentativ.

                  3.

                  Til analyse af furan, 2-methylfuran og 3-methylfuran i kaffe og babymad på dåse bør medlemsstaterne og fødevarevirksomhedslederne anvende en metode, der opfylder følgende kriterier:

                                 Parametre

                                 Kriterium

                              Specificitet

                              Uden matrix eller spektral interferens

                              Feltblindprøver

                              Under detektionsgrænsen (LOD)

                              Repeterbarhed (RSDr)

                              0,66 gange RSDR som afledt af den ændrede Horwitz-ligning

                              Reproducerbarhed (RSDR)

                              Som afledt af den ændrede Horwitz-ligning

                              Genfinding

                              80–110 %

                              Detektionsgrænse (LOD)

                              Tre tiendedele af LOQ

                              Bestemmelsesgrænse (LOQ)

                              For kaffe: ikke over 20 μg/kg
                              For babymad på dåse: 5 μg/kg

                        Til analyse af furan i andre fødevarer end kaffe og babymad på dåse bør medlemsstaterne og fødevarevirksomhedslederne anvende en metode, der opfylder disse kriterier, og bestemmelsesgrænsen (LOQ) bør ikke være højere end 5 μg/kg.
                  Til analyse af 2-methylfuran og 3-methylfuran i andre fødevarer end kaffe og babymad på dåse bør laboratorierne have indført kvalitetskontrolprocedurer for at sikre pålideligheden af de opnåede analyseresultater, hvor LOQ ikke bør være højere end 5 μg/kg.

                  4.

                  Hvis den anvendte analysemetode gør det muligt at bestemme andre alkylfuraner end 2-methylfuran og 3-methylfuran, bør medlemsstaterne og fødevarevirksomhedslederne bestemme de pågældende alkylfuraner.

                  5.

                  Medlemsstaterne og fødevarevirksomhedslederne bør forelægge overvågningsresultaterne for EFSA senest den 30. juni hvert år i overensstemmelse med kravene i EFSA's vejledning om standardprøvebeskrivelse for fødevarer og foder og EFSA's supplerende specifikke rapporteringskrav (3).

         Udfærdiget i Bruxelles, den 25. marts 2022.

               På Kommissionens vegne

            Stella KYRIAKIDES

               Medlem af Kommissionen

         (1)  EFSA's Ekspertpanel for Forurenende Stoffer i Fødevarekæden; Scientific opinion on the risks for public health related to the presence of furan and methylfurans in food. EFSA Journal 2017;15(10):5005, 142 s., https://doi.org/10.2903/j.efsa.2017,5005 .

         (2)  Kommissionens forordning (EF) nr. 333/2007 af 28. marts 2007 om prøveudtagnings- og analysemetoder til offentlig kontrol af indholdet af bly, cadmium, kviksølv, uorganisk tin, 3-MCPD og benzo(a)pyren i fødevarer (EUT L 88 af 29.3.2007, s. 29).

         (3)  https://www.efsa.europa.eu/en/call/call-continuous-collection-chemical-contaminants-occurrence-data-0.


title: Rådets henstilling (EU) 2021/1459 af 9. september 2021 om ændring af henstilling (EU) 2020/912 om de midlertidige restriktioner for ikkevæsentlige rejser til EU og eventuel ophævelse af disse restriktioner

text:
                  10.9.2021

                  DA

                  Den Europæiske Unions Tidende

                  L 320/1

         RÅDETS HENSTILLING (EU) 2021/1459
         af 9. september 2021
         om ændring af henstilling (EU) 2020/912 om de midlertidige restriktioner for ikkevæsentlige rejser til EU og eventuel ophævelse af disse restriktioner
         RÅDET FOR DEN EUROPÆISKE UNION,
         som henviser til traktaten om Den Europæiske Unions funktionsmåde, særlig artikel 77, stk. 2, litra b) og e), og artikel 292, første og andet punktum, og
         som tager følgende i betragtning:

                     (1)

                     Rådet vedtog den 30. juni 2020 en henstilling om de midlertidige restriktioner for ikkevæsentlige rejser til EU og eventuel ophævelse af disse restriktioner (1) (»Rådets henstilling«).

                     (2)

                     Rådet har siden vedtaget henstilling (EU) 2020/1052 (2), (EU) 2020/1144 (3), (EU) 2020/1186 (4), (EU) 2020/1551 (5), (EU) 2020/2169 (6), (EU) 2021/89 (7), (EU) 2021/132 (8), (EU) 2021/767 (9), (EU) 2021/892 (10), (EU) 2021/992 (11), (EU) 2021/1085 (12), (EU) 2021/1170 (13) og (EU) 2021/1346 (14) om ændring af Rådets henstilling (EU) 2020/912 om de midlertidige restriktioner for ikkevæsentlige rejser til EU og eventuel ophævelse af disse restriktioner.

                     (3)

                     Den 20. maj 2021 vedtog Rådet henstilling (EU) 2021/816 om ændring af henstilling (EU) 2020/912 om de midlertidige restriktioner for ikkevæsentlige rejser til EU og eventuel ophævelse af disse restriktioner (15) med henblik på at ajourføre de kriterier, der anvendes til at vurdere, om ikkevæsentlige rejser fra tredjelande er sikre og bør tillades.

                     (4)

                     Rådets henstilling fastsætter, at medlemsstaterne gradvist bør ophæve de midlertidige restriktioner for ikkevæsentlige rejser til EU fra den 1. juli 2020 på en koordineret måde for så vidt angår personer, der er bosiddende i de tredjelande, der er opført på listen i bilag I til Rådets henstilling. Hver anden uge bør listen over tredjelande i bilag I revideres og alt efter omstændighederne ajourføres af Rådet i tæt samråd med Kommissionen og de relevante EU-agenturer og -tjenester efter en samlet vurdering på grundlag af den metode, de kriterier og de oplysninger, der er omhandlet i Rådets henstilling.

                     (5)

                     Der har siden fundet drøftelser sted i Rådet i tæt samråd med Kommissionen og de relevante EU-agenturer og -tjenester om en revision af listen over tredjelande i bilag I til Rådets henstilling og i forbindelse med anvendelse af de kriterier og den metode, der er fastsat i Rådets henstilling som ændret ved henstilling (EU) 2021/816. Som et resultat af disse drøftelser bør listen over tredjelande i bilag I ændres. Navnlig bør Uruguay tilføjes på listen, og Albanien, Armenien, Aserbajdsjan, Brunei Darussalam, Japan og Serbien bør fjernes fra listen.

                     (6)

                     Grænsekontrol er ikke kun i de medlemsstaters interesse, ved hvis ydre grænser kontrollen foretages, men i alle de medlemsstaters interesse, der har ophævet grænsekontrollen ved deres indre grænser. Medlemsstaterne bør derfor sikre, at de foranstaltninger, der træffes ved de ydre grænser, koordineres for at sikre et velfungerende Schengenområde. Med henblik herpå bør medlemsstaterne fra den 9. september 2021 fortsætte med ophævelsen af de midlertidige restriktioner for ikkevæsentlige rejser til EU på en koordineret måde for så vidt angår personer, der er bosiddende i de tredjelande, særlige administrative områder og andre enheder og territoriale myndigheder, der er opført på listen i bilag I til Rådets henstilling, som ændres ved denne henstilling.

                     (7)

                     I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til TEUF, deltager Danmark ikke i vedtagelsen af denne henstilling, som ikke er bindende for og ikke finder anvendelse i Danmark. Inden seks måneder efter, at Rådet har truffet foranstaltning om denne henstilling til udbygning af Schengenreglerne, træffer Danmark afgørelse om, hvorvidt det vil gennemføre denne henstilling, jf. artikel 4 i nævnte protokol.

                     (8)

                     Denne henstilling udgør en udvikling af de bestemmelser i Schengenreglerne, som Irland ikke deltager i, jf. Rådets afgørelse 2002/192/EF (16); Irland deltager derfor ikke i vedtagelsen af denne henstilling, som ikke er bindende for og ikke finder anvendelse i Irland.

                     (9)

                     For så vidt angår Island og Norge udgør denne henstilling en udvikling af de bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne, der henhører under det område, der er nævnt i artikel 1, litra A, i Rådets afgørelse 1999/437/EF (17).

                     (10)

                     For så vidt angår Schweiz udgør denne henstilling en udvikling af de bestemmelser i Schengenreglerne, jf. aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, der henhører under det område, der er nævnt i artikel 1, litra A, i afgørelse 1999/437/EF (18) sammenholdt med artikel 3 i Rådets afgørelse 2008/146/EF (19).

                     (11)

                     For så vidt angår Liechtenstein udgør denne henstilling en udvikling af de bestemmelser i Schengenreglerne, jf. protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, der henhører under det område, der er nævnt i artikel 1, litra A, i afgørelse 1999/437/EF (20) sammenholdt med artikel 3 i Rådets afgørelse 2011/350/EU (21),

               HAR VEDTAGET DENNE HENSTILLING:
         Rådets henstilling (EU) 2020/912, ændret ved henstilling (EU) 2020/1052, (EU) 2020/1144, (EU) 2020/1186, (EU) 2020/1551, (EU) 2020/2169, (EU) 2021/89, (EU) 2021/132, (EU) 2021/767, (EU) 2021/816, (EU) 2021/892, (EU) 2021/992, (EU) 2021/1085, (EU) 2021/1170 og (EU) 2021/1346, om de midlertidige restriktioner for ikkevæsentlige rejser til EU og eventuel ophævelse af disse restriktioner ændres således:

                     1)

                     Punkt 1, første afsnit, i Rådets henstilling affattes således:

                                 »1.

                                 Medlemsstaterne bør gradvist ophæve de midlertidige restriktioner for ikkevæsentlige rejser til EU fra den 9. september 2021 på en koordineret måde for så vidt angår personer, der er bosiddende i de tredjelande, der er opført på listen i bilag I.«

                     2)

                     Bilag I til henstillingen affattes således:

                           »BILAG I
                           Tredjelande, særlige administrative områder og andre enheder og territoriale myndigheder, hvis indbyggere ikke bør berøres af midlertidige restriktioner ved de ydre grænser for ikkevæsentlige rejser til EU:
                           I.   STATER

                                       1.

                                       AUSTRALIEN

                                       2.

                                       BOSNIEN-HERCEGOVINA

                                       3.

                                       CANADA

                                       4.

                                       JORDAN

                                       5.

                                       NEW ZEALAND

                                       6.

                                       QATAR

                                       7.

                                       REPUBLIKKEN MOLDOVA

                                       8.

                                       SAUDI-ARABIEN

                                       9.

                                       SINGAPORE

                                       10.

                                       SYDKOREA

                                       11.

                                       UKRAINE

                                       12.

                                       URUGUAY

                                       13.

                                       KINA (*1)

                                 II.   FOLKEREPUBLIKKEN KINAS SÆRLIGE ADMINISTRATIVE OMRÅDER

                                       Hongkong SAR

                                       Macao SAR

                                 III.   ENHEDER OG TERRITORIALE MYNDIGHEDER, DER IKKE ER ANERKENDT SOM STATER AF MINDST EN MEDLEMSSTAT

                                       Taiwan

                        (*1)  med forbehold af bekræftelse af gensidighed."

            Udfærdiget i Bruxelles, den 9. september 2021.

                  På Rådets vegne

               G. DOVŽAN

                  Formand

            (1)  EUT L 208 I af 1.7.2020, s. 1.

            (2)  EUT L 230 af 17.7.2020, s. 26.

            (3)  EUT L 248 af 31.7.2020, s. 26.

            (4)  EUT L 261 af 11.8.2020, s. 83.

            (5)  EUT L 354 af 26.10.2020, s. 19.

            (6)  EUT L 431 af 21.12.2020, s. 75.

            (7)  EUT L 33 af 29.1.2021, s. 1.

            (8)  EUT L 41 af 4.2.2021, s. 1.

            (9)  EUT L 165 I af 11.5.2021, s. 66.

            (10)  EUT L 198 af 4.6.2021, s. 1.

            (11)  EUT L 221 af 21.6.2021, s. 12.

            (12)  EUT L 235 af 2.7.2021, s. 27.

            (13)  EUT L 255 af 16.7.2021, s. 3.

            (14)  EUT L 306 af 31.8.2021, s. 4.

            (15)  EUT L 182 af 21.5.2021, s. 1.

            (16)  Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (EFT L 64 af 7.3.2002, s. 20).

            (17)  EFT L 176 af 10.7.1999, s. 31.

            (18)  EUT L 53 af 27.2.2008, s. 52.

            (19)  Rådets afgørelse 2008/146/EF af 28. januar 2008 om indgåelse, på Det Europæiske Fællesskabs vegne, af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (EUT L 53 af 27.2.2008, s. 1).

            (20)  EUT L 160 af 18.6.2011, s. 21.

            (21)  Rådets afgørelse 2011/350/EU af 7. marts 2011 om indgåelse, på Den Europæiske Unions vegne, af protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, navnlig for så vidt angår afskaffelsen af kontrollen ved de indre grænser og personbevægelser (EUT L 160 af 18.6.2011, s. 19).


title: Den Europæiske Centralbanks henstilling 7. september 2021 til Rådet for Den Europæiske Union om eksterne revisorer for Banca d’Italia (ECB/2021/41) 2021/C 370/01

text:
               15.9.2021

               DA

               Den Europæiske Unions Tidende

               C 370/1

      DEN EUROPÆISKE CENTRALBANKS HENSTILLING
      7. september 2021
      til Rådet for Den Europæiske Union om eksterne revisorer for Banca d’Italia
      (ECB/2021/41)
      (2021/C 370/01)
      STYRELSESRÅDET FOR DEN EUROPÆISKE CENTRALBANK HAR —
      under henvisning til traktaten om Den Europæiske Unions funktionsmåde,
      under henvisning til statutten for Det Europæiske System af Centralbanker og Den Europæiske Centralbank, særlig artikel 27.1, og
      ud fra følgende betragtninger:

                  (1)

                  Regnskaberne for Den Europæiske Centralbank (ECB) og for de nationale centralbanker i de medlemsstater, der har euroen som valuta, revideres af uafhængige eksterne revisorer, der indstilles af ECB’s Styrelsesråd og godkendes af Rådet for Den Europæiske Union.

                  (2)

                  Mandatet for de eksterne revisorer for Banca d’Italia, BDO Italia S.p.A., udløb efter revisionen af regnskabsåret 2020. Det er derfor nødvendigt at udnævne eksterne revisorer fra regnskabsåret 2021.

                  (3)

                  Banca d’Italia har valgt Deloitte & Touche S.p.A. som sine eksterne revisorer for regnskabsårene 2021 til 2022 —

            VEDTAGET DENNE HENSTILLING:
      Det henstilles, at Deloitte & Touche S.p.A. udnævnes til eksterne revisorer for Banca d’Italia for regnskabsårene 2021 til 2022.

         Udfærdiget i Frankfurt am Main, den 7. september 2021.

            Christine LAGARDE

               Formand for ECB